**LĪGUMS**

**Par ielu LED gaismekļu piegādi**

Daugavpils 2016.gada 26.aprīlī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta Pircējs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**"SLO Latvia" sabiedrība ar ierobežotu atbildību**, reģistrācijas Nr.40003493909, Malēju iela 1a, Rīga, LV-1057, turpmāk saukta Pārdevējs, tās **valdes locekļa** **ar tiesībām pārstāvēt kapitālsabiedrību kopīgi ar vismaz 1 no valdes locekļiem Valerija Bariševa** personā un **valdes locekļa** **ar tiesībām pārstāvēt kapitālsabiedrību kopīgi ar vismaz 1 no valdes locekļiem Aigas Čapkovskas** personā, no otras puses,

pamatojoties uz Daugavpils pilsētas domes iepirkuma komisijas 2016.gada 11.aprīļa lēmumu (iepirkumu komisijas sēdes protokols Nr.5) iepirkuma “Apgaismojuma izbūve aktīvās atpūtas parkā Esplanādē”, identifikācijas Nr.DPD 2016/36, iepirkuma priekšmeta 2.daļā “Ielu LED gaismekļu piegāde” noslēdza šādu Līgumu:

* + - 1. **Līguma priekšmets**
1. Pircējs uzdod, bet Pārdevējs pret atlīdzību ar saviem spēkiem un savu transportu, atbilstoši Līguma nosacījumiem un normatīvo aktu prasībām uzņemas piegādāt LED gaismekļus (turpmāk tekstā – Prece) saskaņā ar tehnisko specifikāciju (Līguma pielikums Nr.1) (turpmāk tekstā – Tehniskā specifikācija), Pārdevēja iesniegto tehnisko piedāvājumu (Līguma pielikums Nr.2) (turpmāk tekstā – Tehniskais piedāvājums), Pārdevēja iesniegto tāmi (Līguma pielikums Nr.3) (turpmāk tekstā – Tāme). Līguma pielikumi ir neatņemama Līguma sastāvdaļa.
2. Pārdevējs savā Tehniskajā piedāvājumā norādīto Preci piegādā saskaņā ar Tehniskās specifikācijas nosacījumiem.
3. Pārdevējs, parakstot Līgumu, apliecina, ka viņš ir pienācīgi iepazinies ar Tehnisko specifikāciju un iepirkuma nolikuma prasībām, tajā skaitā ar tajos ietvertajām prasībām, preces apjomiem un atsakās saistībā ar to izvirzīt jebkāda satura iebildumus vai pretenzijas. Pārdevējs apliecina, ka Prece ir piegādājama līguma noteiktajā termiņā un ka Tāmē ir iekļauti visi Pārdevēja ar Preces piegādi un Līguma izpildi (atbilstoši Līguma pielikumiem) saistītie izdevumi.
4. **Līguma summa un norēķinu kārtība**
	1. Līguma summa šī līguma darbības laikā ir12040,00 EUR (*divpadsmit tūkstoši četrdesmit euro 00 centi*) bez PVN. Pievienotās vērtības nodoklis tiekaprēķināts un maksātsLatvijas Republikas normatīvajos aktos noteiktajā kārtībā.
	2. Līguma summa sevī ietver Preces iepirkšanu un piegādi, iespējamos nodokļus un nodevu maksājumus valsts un pašvaldības budžetos un citus maksājumus, kas būs jāizdara Pārdevējam, lai pienācīgi un pilnībā izpildītu Būvdarbus.
	3. Tāmē noteiktās Preces izmaksu cenas paliek nemainīgas Līguma darbības laikā.
	4. Pircējs pārskaita Līguma summu uz Pārdevēja norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
		1. Puses ir parakstījušas Preces nodošanas – pieņemšanas aktu;
		2. Pārdevējs ir iesniedzis Pircējam rēķinu par Preces piegādi.
	5. Nekvalitatīva vai Tehniskajai specifikācijai neatbilstoša Prece netiek pieņemta un apmaksāta.
	6. Par samaksas brīdi uzskatāms bankas atzīmes datums Pircēja maksājuma uzdevumā.
	7. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
5. **Termiņi**
6. Līgums stājas spēkā ar tā parakstīšanas brīdi un darbojas līdz no tā izrietošo Pušu saistību pilnīgai izpildei.
7. Pārdevējsveic Preces piegādi saskaņā ar Līguma un tā pielikuma nosacījumiem.
8. Preces piegādes un nodošanas termiņš ir 42 (četrdesmit divu) dienu laikā no līguma abpusējas parakstīšanas dienas.
9. Prece tiek uzskatīta par piegādātu brīdī, kad tiek parakstīts Preces pieņemšanas – nodošanas akts.
10. **Līguma garantijas**
11. Pārdevējs 5 (piecu) darba dienu laikā pēc Līguma noslēgšanas iesniedz Pircējam Līguma saistību izpildes garantiju 10% (desmit procentu) apmērā no kopējās Līguma summas.
12. Līguma saistību izpildes garantiju Pircējs ir tiesīgs izmantot, lai kompensētu Pārdevēja saistību neizpildes rezultātā Pircējam nodarītos zaudējumus vai lai ieturētu līgumsodu.
13. Līguma saistību izpildes garantijas saturs atbilst Līgumam pievienotajai Līguma saistību izpildes garantijas formai (Līguma pielikums Nr.4).
14. Līguma saistību izpildes garantija ir spēkā no tās izdošanas datuma līdz Preces garantijas laika garantijas iesniegšanas brīdim.
15. Pārdevējs 5 (piecu) darba dienu laikā pēc Preces pieņemšanas – nodošanas akta parakstīšanas brīža iesniedz Pircējam Preču kvalitātes garantijas laika garantiju 5% (piecu procentu) apmērā no kopējās Līguma summas.
16. Preces kvalitātes garantijas laika garantiju Pircējs ir tiesīgs izmantot, lai kompensētu Pārdevēja Līguma saistību neizpildes rezultātā Pircējam nodarītos zaudējumus vai, lai ieturētu Līgumā nolīgto līgumsodu.
17. Preces kvalitātes garantijas laika garantijas saturs atbilst Līgumam pievienotajai Preces kvalitātes garantijas laika garantijas formai (Līguma pielikums Nr.5).
18. Preces kvalitātes garantijas laika garantiju Pārdevējs uztur spēkā 60 (sešdesmit) mēnešus no Preces pieņemšanas – nodošanas akta parakstīšanas brīža.
19. **Preces pieņemšana – nodošana**
	1. Nododot un pieņemot piegādāto Preci, Pircējs un Pārdevējs noformē Preces pieņemšanas –nodošanas aktu.
	2. Preces piegāde līdz Pircēja norādītajai vietai notiek uz Pārdevēja rēķina.
	3. Preču pieņemšana un nodošana notiek abu līgumslēdzēju Pušu pilnvaroto pārstāvjuklātbūtnē, abpusēji parakstot rēķinu par Preces piegādi.
	4. Par Preces piegādes datumu tiek uzskatīts datums, kuru Pircēja pilnvarotais pārstāvisatzīmē uz rēķina par Preces piegādi, apstiprinot Preces pieņemšanu.
	5. Pircējam ir tiesības nepieņemt Preci, kura neatbilst šajā līgumā noteiktajām kvalitātes un tehniskajām prasībām.
20. **Preces kvalitātes garantija**
	1. Preces kvalitātes garantijas termiņš ir 60 (sešdesmit) mēneši no Preces pieņemšanas – nodošanas akta parakstīšanas brīža.
	2. Garantijas laikā Pārdevēja pienākums ir novērst kostatētos izgatavotāja pieļautus defektus (brāķi) un nepilnības par saviem līdzekļiem.
	3. Pircējs sastāda atbilstošu aktu un 2 (*divu*) darba dienu laikā par to rakstveidā paziņo Pārdevējam, kas Pircēja noteiktajā laikā uz sava rēķina nodrošina brāķa vai neatbilstošās Preces apmaiņu.
	4. Par nepieciešamību novērst defektus, Pircējs paziņo par to Pārdevējam telefoniski vai nosūtot pretenziju ar ierakstītu vēstuli.
	5. Pēc pretenzijas saņemšanas (pa tālruni vai ar vēstuli), Pārdevēja pienākums ir nodrošināt brāķa vai neatbilstošās Preces apmaiņu
	6. Gadījumā, ja starp Pusēm rodas strīds par Pārdevēja piegādātās Preces atbilstību Līgumā un tā pieikumā noteiktajām prasībām vai Latvijas Republikā spēkā esošo regulējošo normatīvo aktu un noteikumu prasībām, tiek noteikta neatkarīgā ekspertīze, kuras slēdziens ir saistošs abām Pusēm. Šādā gadījumā ekspertīzes izdevumus sedz Pārdevējs.
21. **Pušu saistības un atbildība**
22. Pārdevēja pienākums ir nodrošināt pienācīgu Preces kvalitāti, iespēju iegādāties Preci atbilstoši Konkursā iesniegtajam piedāvājumam un šā Līguma nosacījumiem.
23. Pārdevējs veic preces piegādi Pircēja uzraudzībā.
24. Pārdevējs apņemas Preces piegādi veikt Pircējam izdevīgā laikā.
25. Pircējs apņemas veikt samaksu par Preci šajā līgumā noteiktajos termiņos un kārtībā.
26. Pircējs apņemas nodrošināt Pārdevējam pienācīgus Preces piegādes apstākļus un savlaicīgi veikt piegādātās Preces pieņemšanu.
27. Pircējs apņemas izmantot Preci atbilstoši tās ekspluatācijas noteikumu prasībām.
28. Par Preces nesavlaicīgu piegādi Pārdevējs maksā Pircējam līgumsodu 0,1% apmērā no laikā nepiegādātās Preces vērtības par katru nokavēto piegādes dienu.
29. Par Līgumā noteikto maksājuma termiņu neievērošanu Pircējs maksā Pārdevējam līgumsodu 0,1% apmērā no nokavētā maksājuma summas par katru nokavēto dienu.
30. Līgumsoda kopējā summa nedrīkst pārsniegt 10% no kopējās līguma summas. Līgumsoda nomaksa neatbrīvo Puses no līgumsaistību izpildes.
31. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
32. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumu.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
33. **Līguma grozīšana un izbeigšana**
	1. Līgums var tikt grozīts un/vai izbeigts, Pusēm savstarpēji rakstiski vienojoties, vai arī Līgumā noteiktajā kārtībā, ievērojot Publisko iepirkumu likumā noteiktās prasības.
	2. Pircējs ir tiesīgs nekavējoties vienpusēji atkāpties no līguma izpildes, rakstveidā brīdinot par to Pārdevēju 7 (septiņas) dienas iepriekš, ja:
		1. Pārdevējs Līgumā noteiktā termiņā neiesniedz Līguma izpildes nodrošinājumu, vai arī ja iesniegtais Līguma izpildes nodrošinājums ir zaudējis spēku;
		2. Pārdevējs piegādā Līguma un tā pielikuma noteikumiem neatbilstošu Preci;
		3. Pārdevēja vainas (nolaidīgu rīcību, nevērību, nekvalitatīvu izpildi) pamatojošu apstākļus rezultātā Pircējam radušies materiāli zaudējumi;
		4. Līguma izpildes laikā noskaidrojas, ka Pārdevējs nav spējīgs piegādāt Preci saskaņā ar Līguma noteikumiem;
		5. Pārdevējs ir nokavējis Preču piegādes termiņu;
		6. Pārdevējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
	3. Gadījumā, ja Līgums tiek pārtraukts Pārdevēja vainas dēļ Līguma 9.2.1.-9.2.5.punktos paredzētajos gadījumos, Pārdevējs maksā Pircējam līgumsodu par saistību neizpildi 10% apmērā no kopējās Līguma summas.
34. **Īpašuma tiesības**
	1. Pircējam īpašuma tiesības uz Preci tiek nodotas vienlaicīgi ar attiecīgo Preču nodošanas –pieņemšanas akta parakstīšanas un rēķina par Preces piegādi apmaksu.
	2. Visa informācija un dokumentācijas, kuru Pārdevējs saņem no Pircēja vai iegūst Līguma izpildes procesā, ir izmantojama vienīgi Preces piegādei. Tās izmantošana citiem mērķiem ir pieļaujama vienīgi ar Pircēja rakstisku piekrišanu katrā atsevišķā gadījumā.
35. **Strīdu izskatīšanas kārtība**
	1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.
36. **Noslēguma noteikumi**
	1. Veicot jebkuras izmaiņas Preces piegādē, tiek slēgta rakstiska vienošanās, kas kļūst par Līguma neatņemamu sastāvdaļu.
	2. Jebkuri Līguma grozījumi vai papildinājumi, tai skaitā Tāmē, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu Pušu parakstīti.
	3. Par tādu izpildi, kuru izpildes gaitā Pārdevējs ir patvaļīgi atkāpies no Līguma noteikumiem, Pārdevējs atlīdzību nesaņem.
	4. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
	5. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
	6. Ar Līgumu uzņemto saistību izpildes nodrošināšanai Puses nosaka kontaktpersonas:
37. no Pircēja puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901;
38. no Pārdevēja puses – "SLO Latvia" SIA valdes loceklis Valērijs Bariševs, tālrunis 67114444.
39. **Līguma pielikumi**

1.pielikums – Tehniskā specifikācija uz 1 (vienas) lapas;

2.pielikums – Tehniskais piedāvājums (gaismekļa apraksts un garantijas apliecinājums) uz 2 (divām) lapām;

3.pielikums – Tāme uz 1 (vienas) lapas;

4.pielikums – Līguma saistību izpildes garantijas forma uz 1 (vienas) lapas;

5.pielikums – Preces kvalitātes garantijas laika garantijas forma uz 1 (vienas) lapas.

1. **PUŠU juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”,reģ.Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Pārdevējs:**"SLO Latvia" SIAreģistrācijas Nr.40003493909, Malēju iela 1a, Rīga, LV-1057, [..], kods [..],konts [..]"SLO Latvia" SIAvaldes loceklis ar tiesībām pārstāvēt kapitālsabiedrību kopīgi ar vismaz 1 no valdes locekļiem*(personiskais paraksts)* V.Bariševs"SLO Latvia" SIAvaldes loceklis ar tiesībām pārstāvēt kapitālsabiedrību kopīgi ar vismaz 1 no valdes locekļiem*(personiskais paraksts)* A.Čapkovska |